钦定古今图书集成/明伦汇编/氏族典/第089卷 > 卢知原
## 钦定古今图书集成/明伦汇编/氏族典/第089卷 > 卢知原

按《宋史卢知原传》：“知原，字行之，湖州德清人。以父任
知歙县。因近臣荐，赴都堂审察，累迁梓州路转运副
使。时王黼当国，费出无艺，知原因疏言之，黼怒罢去。
久之，起提点京东刑狱，改江西转运副使，进一官，寻
除直秘阁，为江淮荆浙等路发运使，升秘阁修撰，提
举河北。以言者劾，褫职归吏部。高宗即位，复龙图阁”，
知温州，擢右文殿修撰、管内安抚使。王师讨范汝为，
召为添差两浙转运使，罢提举太平观。都督孟庾辟
为参谋，改徽猷阁待制、知临安府。谏官唐辉言知原
为政乖谬，遂以旧职奉祠。绍兴十一年卒。